""அதுவும் பண்ணினாங்கதான். ஆனா நான் அதுக்கெல்லாம் மசியல்லே. தூக்குல தொங்குறதுக்கு உங்களுக்கு மட்டுந்தான் தெரியுமான்னு நானும் பதிலுக்கு அவங்களை எதிர்த்துப் பேசினேன். அதனால, சீலிங் ஃபேனைக்கூட என் ரூம்லேர்ந்து கழட்டிட்டாங்க. கடைசியில அப்பிடி ஒரு ஃபோன் கால் வந்ததும் நான் நிதர்சனத்தை ஏத்துக்கிட்டேன். என்னதான் இருந்தாலும், தற்கொலை பண்ணிக்கிட்டு, உங்களையும், எங்கம்மா அப்பாவையும் சோகத்துல ஆழ்த்த நான் விரும்பல்லே. கடவுள் எனக்குன்னு விதிச்சதைக் குறை காணாம ஏத்துக்குறதுதான் புத்திசாலித்தனம்னு முடிவு பண்ணி அவருக்குக் கழுத்தை நீட்டினேன். ஆனா, துரை கல்யாணத்துக்கு அப்புறம் நான் அவருக்கு மனசால கூட துரோகமே நினைச்சதில்லே''